Julianas Ursynas Nemcevičius

Julianas Ursynas Nemcevičius (,  – ) – lenkų poetas, dramaturgas ir ATR valstybės veikėjas. Jis buvo pagrindinis 1791 m. gegužės 3 d. Konstitucijos šalininkas.

 Biografija 
Julianas gimė 1758 m. vasario 6 d. Skokuose, netoli Bresto, Abiejų Tautų Respublikoje. Jis baigė Varšuvos Kadetų korpusą, vėliau dirbo Adomo Kazimiero Čartoriskio padėjėju, lankėsi Prancūzijoje, Anglijoje ir Italijoje. Nemcevičius buvo Ketverių metų seimo deputatas ir aktyvus Patriotų partijos, siekusios priimti istorinę Gegužės trečiosios konstituciją, narys. Po 1792 m. Targovicos konfederacijos pergalės ir Gegužės 3-iosios konstitucijos panaikinimo Nemcevičius kartu su kitais Patriotų partijos nariais emigravo į Vokietiją.

1794 m. Kosciuškos sukilimo metu Nemcevičius buvo Tado Kosciuškos padėjėjas. 1794 m. Maciejovicės mūšyje abu pateko į rusų nelaisvę ir buvo įkalinti. 1796 m. mirus carienei Jekaterinai II, caras Pavelas I juos paleido ir jie kartu išvyko į Jungtines Amerikos Valstijas. 1797 m. rugpjūčio 18 d. jie atvyko į Filadelfiją. Amerikoje aplankė Niagaros krioklį. 1798 m. buvo išrinktas Amerikos filosofų draugijos nariu.

Nemcevičius buvo nusiminęs, kai Kosciuška išvyko į Europą nieko jam nepranešęs.Niemcewicz, Under Your Vine and Fig Tree. Po 1807 m. Napoleono invazijos į Lenkiją Nemcevičius grįžo į Varšuvą ir tapo senato sekretoriumi. Po Vienos kongreso jis buvo Lenkijos valstybės sekretorius ir konstitucinio komiteto pirmininkas. Lenkijos Kongreso karalystės metais Julianas buvo pagrindinė Lenkijos kultūrinio gyvenimo figūra, o jo moralinė įtaka kartais buvo lyginama su didžiojo kunigaikščio Konstantino Pavlovičiaus politine ir karine galia.

Per nepavykusį 1830–1831 m. lapkričio sukilimą Julianas buvo sukilėlių vyriausybės narys. Paskutiniais sukilimo mėnesiais poetas išvyko su diplomatine misija į Londoną (kaip paskutinis ATR pasiuntinys Didžiojoje Britanijoje) ir liko tremtyje, iš pradžių Didžiojoje Britanijoje, paskui Prancūzijoje, iki pat savo mirties 1841 m.

 Publikuoti kūriniai 

 Władysław pod Warną
 Kazimierz Wielki
 Powrót posła
 Na hersztów targowieckich
 Podróże historyczne po ziemiach polskich
 Śpiewy historyczne
 Dzieje panowania Zygmunta III

 Išnašos 

Kategorija:Lenkijos bajorai
Kategorija:1794 m. sukilėliai
Kategorija:Lenkijos poetai